‘ઓ.કે.’ ગુલાલે ફોન મુકી દીધો. ફરી એ એના રૂટીન કામમાં પરોવાઈ ગઈ. લગભગ બધા જ મેઈલ્સ ચેક થઈ ગયા હતા. એ કોમ્પ્યુટર શટડાઉન કરવાની જ તૈયારી કરતી હતી ત્યાંજ એના ઈનબોક્સમાં એક મેઈલ બ્લીંક થયો. કોઈ જાણીતા માણસનો નહોતો. સબજેક્ટમાં ‘હાય ડાર્લિંગ’ એવું લખેલું જોઈને એને આશ્ર્ચર્ય થયું. એણે તરત જ મેઈલ ઓપન કર્યો. એક જૂની અને જાણીતી ભાષા એસિડ બનીને એની આંખમાં રેડાતી ગઈ. જેમ જેમ શબ્દો એની આંખમાં ઊતરતા ગયા એમ એમ એના શરીરનું લોહી રીતસરનું બળતું ગયું. છતાં એની નજર મેઈલના અક્ષરો પર ફરી રહી હતી,